L'experiència i la professionalitat avalen la VII edició del Campus Multiesport d'Estiu l'Eliana
28 de abril de 2016

Un any més, des de l'Associació de Clubs Esportius de l'Eliana i la Regidoria d'Esports s'ha posat en marxa la setena edició del Campus Multiesport d'Estiu de l'Eliana, en el qual l'experiència i la professionalitat dels tècnics esportius són un dels seus principals avals. Els pares i les mares de les edicions anteriors han destacat la seguretat que els transmet l'equip de tècnics esportius, que durant tot el curs treballen en les diferents escoles esportives municipals, com un dels punts forts, així com la gran varietat d'activitats que es fan en les instal·lacions del Poliesportiu Municipal

Aquesta nova edició, que començarà el 27 de juny i acabarà el 29 de juliol, estarà dividida en dues quinzenes; del 4 al 15 i del 18 al 29 de juliol, a més de l'última setmana de juny. Com a anys anteriors existeix la possibilitat d'escollir el torn complet de 5 setmanes. A més, es mantenen les opcions de 9 a 14, i de 9 a 17 amb el menjar inclòs per a adaptar-se millor als horaris dels pares.

En relació a açò, el Campus Multiesport d'Estiu de l'Eliana s'ha convertit, durant totes aquestes edicions, en una eina de conciliació de la vida familiar i laboral. “És molt important per a l'Ajuntament que les famílies de l'Eliana compten amb serveis, que els ajuden a compatibilitzar el treball i la família, sobretot en època estival”, ha destacat la regidora Eva Santafé.

El període d'inscripcions començarà dilluns que ve 16 de maig, fins al divendres 17 de juny en horari de dilluns a dijous d'11 a 14 i de 17 a 20 i divendres d'11 a 14 hores.

“El lema del nostre campus és més esport, més amics i més amigues, i açò és just el que oferim, una opció diferent en la qual els xiquets i les xiquetes gaudisquen, es divertisquen i isquen de la rutina del curs escolar”, ha assenyalat el president de l'ACE, Vicente Zamora.